लखनऊ: सरकार ने 50 साल से ऊपर की उम्र के नॉनपरफॉर्मर अधिकारियों-कर्मचारियों को कंपलसरी रिटायरमेंट का आदेश दिया है। सभी विभागों को 31 जुलाई तक स्क्रीनिंग कराकर इसपर फैसला लेना था। अंतिम तारीख बीतने के बाद एक ही विभाग ने जानकारी भेजी है। जिस विभाग ने जानकारी भेजी है, उसमें भी जिक्र नहीं है कि कितने लोगों को अनिवार्य सेवानिवृत्ति दी गई है। मुख्य सचिव राजीव कुमार ने इस पर नाराजगी जताई है।